 MK ร้านสุกี้แบบไทยๆ ที่อยู่คู่คนไทยมานาน
เป็นร้านที่กินมาตั้งแต่เด็กๆ และยังกินอยู่เรื่อยๆ

 ปกติมาตรฐานร้านนี้ผมว่าดีเลิศนะครับ
ทั้งความสดของอาหาร รสชาติ การบริการ ความสะอาด ราคาก็รับได้ ไม่ถูกไม่แพง

 แต่สาขานี้ไม่ไหวกับการบริการจริงๆครับ
ไปมาหลายทีเพราะเป็นสาขาที่ใกล้บ้านที่สุด
ไปกี่ทีๆ ก็เจอพนักงานกับการบริการแย่ๆอยู่ดี
สาขานี้คนน้อยมากถึงมากที่สุด ไปตอนไหนก็มีที่
ไม่เคยเห็นคนเต็ม คนเยอะยังยากเลยครับ

 หลายครั้งที่เจอพนักงานหน้าตาบูดบึ้ง ถามอะไรทำหน้าไม่พอใจ ชักสีหน้า น้ำชานี่ต้องเรียกทุกครั้ง ไม่เคยมาเติมก่อนเลย
ปกติการบริการเค้าได้มาตรฐาน ไปที่อื่นไม่เคยเจอ
ไม่ทราบว่าพนักงานที่สาขานี้เป็นอะไรกันครับ

 บ่นเรื่องการบริการมาเยอะ ขอบ่นเรื่องอาหารต่อ
นัดกันมาลองน้ำซุปต้มยำจี๊ดจ๊าดของ MK
คิดไว้แล้วว่าต้องไม่อร่อย แต่ยังไงก็ต้องลอง
แบบ "รู้ว่าเสี่ยง แต่คงต้องขอลอง????" ????

 ถ้าจะกินแบบต้มยำ ต้องสั่งชุด Spicyที่จัดไว้ 
และจะมี Spice Booster พริกกับตะไคร้เพิ่มมาให้
มี 3ราคา ตามนี้ครับ

- สไปซ์ซี๊ดรวมมิตรเล็ก 449 บาท 
- สไปซ์ซี๊ดซีฟู๊ด 499 บาท 
- สไปซ์ซี๊ดรวมมิตรใหญ่ 629บาท

สั่งชุด Spicyชุดเล็กไป 1ชุด

 รสซุปต้มยำไม่กลมกล่อม มีแต่รสเผ็ดนำ เหมือนกินมาม่าต้มยำ แต่มาม่าต้มยำอร่อยกว่า
คือใส่อะไรลงไปต้ม รสก็ออกมาเหมือนกันหมด
สรุปคือ ไม่อร่อยครับ ไม่ควร แบบเดิมดีอยู่แล้ว

 อาหารอย่างอื่นก็ปกติครับ เป็ดอร่อยเหมือนเดิม
สาขานี้ขอติเรื่องบริการ แย่คงเส้นคงวามากครับ

